da en da nl ca da da de es da da da da da da da da da da en da da en da de en en da en da en da en en da da da da sv da da da da en da da da da da da da de da da da da da da da da da da da da da nl da en da da es nl da
Tre nye millionærer hos Danske Spil i weekenden – Lotto puljen vokser til 10 millioner
I den forgangne uge var der igen en række danskere, der var heldige med tallene. Selvom ingen danskere vandt førstepræmier i lotterierne, skulle der alligevel udnævnes tre nye millionærer. Blandt andet skulle der sendes mere end 5 mio. kr. til en heldig fynbo.
Det er ikke nødvendigt at vinde førstepræmien for at blive millionær hos Danske Spil. Det har tre danskere måttet sande, eftersom der er over en million på vej til deres respektive kistebunde efter weekendens trækninger.
Der var ingen vinder af førstepræmien i fredagens Eurojackpot trækning, men der var to vindere af andenpræmien – og det kan være rigeligt til at kunne kalde sig millionær. Den ene andenpræmievinder var fra Danmark og modtager intet mindre end 5.388.857 kr.
Kunden havde spillet 4 rækker via sin mobil, og kommer fra det vestlige Fyn.
Altid garanterede millionærer i Lotto
Selvom der ikke var vindere af førstepræmievindere i lørdagens Lotto trækning, skulle der vanen tro findes to vindere af Millionærgarantien, da der hver lørdag aften bliver trukket lod om 2x1 million kroner blandt alle spillede Lotto rækker.
Aftenens første, heldige vinder af 1.000.000 kroner havde købt en 5-ugers kupon (det var sidste spil på kuponen), og kommer fra Esbjerg Kommune.
Aftenens anden vinder af Millionærgarantien kommer fra Aarhus Kommune. Vedkommende havde købt 10 rækker via mobil, og vandt foruden Millionærgarantien også to ekstra gevinster på hver 60 kr. for at have fire rigtige. Det udløser en samlet gevinst på 1.000.120 kr.
På lørdag er der flotte 10 millioner i puljen, hvis de syv rigtige vindertal rammes.
Danske Spil har endnu ikke været i kontakt med vinderne, men ønsker dem et stort tillykke og ser frem til at tale med dem.
1, 2, 7, 24, 25
14, 26, 29, 46, 50
2, 11, 17, 18, 25, 26, 31
Lotto startede d. 7. oktober 1989 og trækkes fast hver lørdag aften.
Siden 2015 har Lotto haft en Millionærgaranti, der betyder, at der hver uge desuden bliver trukket lod om 2x1 mio. kr. blandt alle spillede rækker.
Den højeste gevinst blev vundet i 2008, hvor en heldig spiller fra København vandt 38.564.007 kr.
Eurojackpot havde premiere den 23. marts 2012 og trækkes fast hver tirsdag og fredag aften. Maksimumpuljen er 750 mio. kr.
Både spillere i Finland, Slovenien, Holland, Estland, Tyskland, Italien, Spanien, Norge, Sverige, Island, Letland, Litauen, Kroatien, Ungarn, Tjekkiet, Slovakiet og Danmark spiller med om de gigantiske puljer, som skal gøre europæiske Lotto-spillere til multimillionærer.
Den højeste, danske gevinst blev vundet i 2022, hvor en heldig spiller i Blåvand vandt 759.318.630 kr.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022